钦定古今图书集成/明伦汇编/氏族典/第394卷 > 李祥
## 钦定古今图书集成/明伦汇编/氏族典/第394卷 > 李祥

按《宋史李祥传》：“祥字元德，常州无锡人。隆兴元年进
士，为钱塘县主簿，调濠州录事参军，主管户部架阁
文字，太学博士，司农寺丞，枢密院编修官，兼刑部郎
官，大宗正丞、军器少监。言忝朝迹八年，在外贤才不
胜众，愿更出迭入由臣始。出提举淮东常平茶盐、淮
西运判，迁国子司业、宗正少卿、国子祭酒。丞相赵汝”
愚以言去国，祥上疏争之，除直龙图阁、湖南运副。言
者劾罢之，致仕，卒。